[]การประกอบธุรกิจของแต่ละสายผลิตภัณฑ์ 

การประกอบธุรกิจของแต่ละสายผลิตภัณฑ์ (ดูรายงานในหัวข้อ 2 การประกอบธุรกิจ)

1.  ลักษณะผลิตภัณฑ์และบริการ

ลักษณะของผลิตภัณฑ์หรือบริการ บริษัทฯ แยกผลิตภัณฑ์ออกตามประเภทที่ลูกค้าจ้างผลิตได้ดังนี้

3.1.1 พลาสติก ประกอบด้วย ชิ้นส่วนยานยนต์ ชิ้นส่วนเครื่องใช้ไฟฟ้าและอิเลคทรอนิกส์
ชิ้นส่วนกระติกน้ำ เป็นต้น

3.1.2 แม่พิมพ์ฉีดพลาสติกเพื่อสนับสนุนการผลิตชิ้นส่วนพลาสติกในข้อ 3.1.1
ซึ่งลูกค้าเป็นผู้จ้างทำผลิตแม่พิมพ์ ประกอบด้วย
แม่พิมพ์ที่เป็นชิ้นส่วนยานยนต์,แม่พิมพ์ที่เป็นชิ้นส่วนเครื่องใช้ไฟฟ้าและแม่พิมพ์อื่นๆที่ลูกค้าเป็นผู้จ้างทำ

3.1.3 งานพ่นสีพลาสติกสำหรับชิ้นงานพลาสติกในข้อ 3.1.1 ซึ่งต้องการความสวยงาม

ทั้งสีแห้งเร็วและแห้งช้า

2.  การตลาดและภาวะการแข่งขัน

(ก) กุลยุทธ์ทางการตลาด

ด้านผลิตภัณฑ์ (PRODUCT)

-   กลุ่มอุตสาหกรรมรถยนต์-พัฒนาขีดความสามารถของการผลิตแม่พิมพ์ให้มีคุณภาพสูงและเพิ่มประสิทธิภาพให้เวลาการผลิตสั้นลง
    เพิ่มกำลังการผลิตให้ครอบคลุมความต้องการและการเติบโตของอุตสาหกรรมนี้

-   กลุ่มอุตสาหกรรมรถจักรยานยนต์-ร่วมกับผู้ผลิตในการพัฒนาการออกรถรุ่นใหม่ให้ทันความต้องการของตลาดโดยเฉพาะอย่างยิ่งการผลิตแม่พิมพ์ที่มีคุณภาพสูง

-   กลุ่มอุตสาหกรรมเครื่องใช้ไฟฟ้าและอิเลคทรอนิกส์-เน้นการพัฒนากระบวนการผลิตแบบครบวงจรเช่นการฉีด,พ่นสี,SILK
    SCREEN,HOT STAMP และการตอบสนองต้นทุนในรูปแบบ ECONOMY OF SCALE
    รวมทั้งการจัดระบบการจัดส่งให้สามารถรองรับการเปลี่ยนแปลงแผนการผลิต

-   กลุ่มอุตสาหกรรมอื่น ๆ อาทิเช่นอุตสาหกรรมเครื่องใช้ในครัวเรือน,อุตสาหกรรมเฟอร์นิเจอร์
    เน้นด้านการมีส่วนร่วมตั้งแต่ขั้นตอนการออกแบบไปจนถึงการประกอบ Sub Assembly
    ให้ครบวงจรรวมทั้งการพัฒนาแสวงหาวัตถุดิบภายในประเทศที่มีคุณสมบัติเทียบเท่าการนำเข้า

ราคา (PRICE)

การปรับปรุงประสิทธิภาพตลอดจนโครงสร้างของต้นทุนให้มีความเหมาะสม
สามารถแข่งขันได้กับทุกกลุ่มลูกค้าของบริษัท

ช่องทางการจัดจำหน่าย (PLACE)

[]การเลือกสถานที่ผลิตให้ใกล้ชิดกับลูกค้า
โดยที่บริษัทมีโรงงานผลิตอยู่สองแห่งเพื่อลดค่าใช้จ่ายในเรื่องค่าขนส่ง
ตลอดจนการบริการที่สามารถสนองตอบต่อลูกค้าได้รวดเร็ว และ ประหยัด

บริษัทขายสินค้าให้บริษัท สหยูเนี่ยน จำกัด (มหาชน)
รับไปจัดจำหน่ายต่อเพื่อบริหารการตลาดและการเรียกชำระหนี้
เนื่องจากเป็นบริษัทที่มีชื่อเสียงทางธุรกิจเป็นที่ยอมรับ มีสภาพคล่องทางการเงินสูง
อีกทั้งมีผู้บริหารที่มีความรู้ความสามารถและประสบการณ์สูง

(ข) สภาพการแข่งขันของอุตสาหกรรม

การแข่งขันปัจจุบัน- กลุ่มอุตสาหกรรมรถยนต์สภาพการแข่งขันรุนแรง เนื่องจากกำลังผลิต

 มีจำนวนมาก

 จำนวนและขนาดของคู่แข่ง คู่แข่งหลักที่สำคัญประมาณ 3 รายแยกเป็นขนาดใหญ่ 3รายและ

 ขนาด กลาง 3 รายเมื่อเปรียบเทียบกับบริษัท

การแข่งขันปัจจุบัน- กลุ่มอุตสาหกรรมรถจักรยานยนต์สภาพการแข่งขันส่วนใหญ่กลุ่มทุนจากญี่ปุ่นยังคงได้เปรียบ เนื่องจากลูกค้าส่วนใหญ่ยังคงให้ความสำคัญอยู่มาก

จำนวนและขนาดของคู่แข่ง คู่แข่งหลักที่สำคัญประมาณ 4 รายแยกเป็นขนาดใหญ่ 3 รายและ

ขนาดกลาง 1รายเมื่อเปรียบเทียบกับบริษัท

-   การแข่งขันปัจจุบัน-กลุ่มอุตสาหกรรมเครื่องใช้ไฟฟ้าและอิเลคทรอนิกส์สภาพการแข่งขันรุนแรง
    ๆ มาก โดยเฉพาะอย่างยิ่งกลุ่มทุนจากค่ายเกาหลี
    และจากไต้หวันเข้ามาบุกตลาดภายในประเทศไทยโดยมุ่งใช้กลยุทธ์ทางด้านราคาเป็นจุดแข็งในการตอบสนองความต้องการของลูกค้า

จำนวนและขนาดของคู่แข่ง คู่แข่งหลักที่สำคัญประมาณ 6 รายแยกเป็นขนาดใหญ่ 1 รายและ

ขนาดเล็ก 5 รายเมื่อเปรียบเทียบกับบริษัท

-   การแข่งขันปัจจุบัน-กลุ่มอุตสาหกรรมอื่น ๆอาทิเช่น
    อุตสาหกรรมเครื่องใช้ในครัวเรือน,อุตสาหกรรมเครื่องสุขภัณฑ์,อุตสาหกรรมเฟอร์นิเจอร์สภาพการแข่งขันค่อนข้างน้อย

จำนวนและขนาดของคู่แข่ง คู่แข่งหลักที่สำคัญประมาณ 3 รายแยกเป็นขนาดใหญ่ 2 รายและ

ขนาดกลาง 1 รายเมื่อเปรียบเทียบกับบริษัท

สำหรับในปี 2547 บริษัทมีคู่แข่งที่สำคัญประมาณ 12 ราย ขนาดของคู่แข่งเมื่อเปรียบเทียบกับบริษัท

แยกได้ดังนี้ –ขนาดใหญ่กว่า 2 ราย ขนาดใกล้เคียง 3 รายและขนาดเล็ก 7 ราย

แนวโน้มการเจริญเติบโตของอุตสาหกรรม 

คาดว่าอุตสาหกรรมชิ้นส่วนพลาสติกจะมีการขยายตัวต่อเนื่องในปีตามการฟื้นตัวของเศรษฐกิจ
อย่างไรก็ดี การลดอัตราภาษีนำเข้าตามกรอบของ AFTA และการเปิดตลาดเสรี ตาม WTO
จะช่วยลดต้นทุนการผลิต และขยายตลาด แต่ก็ทำให้การแข่งขันเพิ่มขึ้นด้วย
ทั้งนี้ผู้ประกอบการจะต้องปรับตัวให้สอดคล้องกับข้อกำหนด และมาตรฐานสากลต่างๆ เช่น ISO และ
QS มิฉะนั้นจะเป็นอุปสรรคในการดำเนินงานในอนาคต
ส่วนด้านการลงทุนการผลิตชิ้นส่วนพลาสติกจากกลุ่มทุนของต่างชาติจะมีมากขึ้น
การใช้ชิ้นส่วนภายในประเทศมีแนวโน้มที่ดีขึ้น
โดยใช้กลยุทธ์ที่สำคัญในการแข่งขันได้แก่ราคาที่ต้นทุนต่ำ
และคุณภาพที่ได้มาตรฐานสากลระยะเวลาการส่งมอบ
การบริหารและโดยเฉพาะอย่างยิ่งการสร้างมูลค่าเพิ่มในด้านสินค้าและบริการ

[]3.3 การจัดหาผลิตภัณฑ์หรือบริการ

(1) บริษัทฯ มีโรงงานผลิต 2 แห่ง คือ

1.โรงงานเลขที่ 11/1 หมู่14 นิคมอุตสาหกรรมบางชัน ถ. เสรีไทย แขวงมีนบุรี เขตมีนบุรี
กรุงเทพฯ10510

2.โรงงานเลขที่ 99 หมู่ 5 ถ.บางนาตราด กม.38 ตำบลบางสมัคร อำเภอบางปะกง

จังหวัดฉะเชิงเทรา

กำลังการผลิต

+------------------------------+------------+------------+------------+
| รายการ                       | ปี 2547     | ปี 2546     | ปี 2545     |
+------------------------------+------------+------------+------------+
| กำลังการผลิตเต็มที่               | 794,112    | 746,905    | 590,400    |
|                              |            |            |            |
| ช                            |            |            |            |
| ั่วโมงการทำงานของเครื่องจักร(ชม.) |            |            |            |
+------------------------------+------------+------------+------------+
| ปริมาณการผลิตจริง               | 491,611    | 630,598    | 413,280    |
|                              |            |            |            |
| ช                            |            |            |            |
| ั่วโมงการทำงานของเครื่องจักร(ชม.) |            |            |            |
+------------------------------+------------+------------+------------+
| การใช้กำลังการผลิต (%)          | 62.00      | 85.00      | 70.00      |
+------------------------------+------------+------------+------------+
| อัตราเพิ่ม(ลด) ของปริมาณการผลิต   | -22.04     | 52.58      | 14.70      |
+------------------------------+------------+------------+------------+

-   จำนวนกะที่ผลิตได้ จำนวน 3 กะ

-   จำนวนกะที่ผลิตจริง จำนวน 3 กะ

นโยบายการผลิตที่สำคัญ ไม่มี

วัตถุดิบและผู้จำหน่าย 

วัตถุดิบ วัตถุดิบสำคัญ แหล่งที่มาวัสดุทดแทน

-   วัตถุดิบที่สำคัญ คือ เม็ดพลาสติกไม่สามารถที่จะหาวัสดุอื่นมาทดแทนได้

-   แหล่งที่มาของวัตถุดิบ มีการสั่งซื้อจากใน และต่างประเทศ
    ในการนำเข้าวัตถุดิบจะเป็นการสั่งซื้อจากประเทศญี่ปุ่น ,สิงคโปร์

ผลจากเปลี่ยนแปลงเทคโนโลยีต่อการใช้วัตถุดิบ
กรณีที่มีการเปลี่ยนแปลงเทคโนโลยีในการผลิตไม่มีผลต่อการใช้วัตถุดิบ

ปัญหาสำคัญที่จะมีผลกระทบ คือ ราคาน้ำมัน และค่าเงินบาท ซึ่งอาจทำให้เกิดการเปลี่ยนแปลงราคา ของเม็ดพลาสติก มีแนวโน้มที่จะสูงขึ้น 

ผู้จำหน่ายจำนวนสัดส่วนการซื้อภายในประเทศ และต่างประเทศ 

สัดส่วนในการสั่งซื้อวัตถุดิบในประเทศ 99 % สั่งซื้อจากผู้จำหน่ายมากกว่า 20 ราย

[]สัดส่วนในการสั่งซื้อวัตถุดิบต่างประเทศ 1 %

บริษัทฯ ไม่มีการพึ่งพิงการซื้อวัตถุดิบจากผู้จำหน่ายรายใดรายหนึ่งเกินกว่าร้อยละ 30
ของมูลค่าการซื้อวัตถุดิบทั้งหมด

(ข) ผลกระทบต่อสิ่งแวดล้อม

-   การดำเนินการกำจัดและบำบัดน้ำเสีย บริษัทจะทำสัญญาบริการกับ บริษัท เบตเตอร์ เวสท์
    แคร์ จำกัด(BWC) สัญญาบริการจะทำกันปีต่อปี ซึ่งเป็นบริษัทฯ
    ที่ทางราชการได้กำหนดให้เป็นผู้ดำเนินการ
    จึงทำให้คุณภาพน้ำเสียที่ทิ้งได้ตามมาตรฐานที่ระบุไว้

-   การดำเนินงานเกี่ยวกับความปลอดภัยและอาชีวอนามัย สภาพแวดล้อมจากการทำงาน
    บริษัทฯได้มีการตรวจสอบระบบป้องกัน และระงับอัคคีภัย
    โดยให้พนักงานได้รับการฝึกซ้อมดับเพลิง และจัดตั้งคณะกรรมการรักษาความปลอดภัย
    อาชีวอนามัย และสภาพแวดล้อมในการทำงาน โดยได้กำหนดเป็นนโยบายของบริษัทฯ
    รวมทั้งมีการรณรงค์เผยแพร่ตามวารสาร และทำแผ่นป้ายแสดงสถิติอุบัติเหตุ
    ติดป้ายประกาศให้พนักงานทราบ

-   ทางด้านการอนุรักษ์พลังงาน บริษัทฯ
    มีนโยบายให้หน่วยงานทำการวิเคราะห์และทำการศึกษาถึงการใช้พลังงานไฟฟ้า
    โดยเน้นการใช้พลังงานอย่างประหยัด และเกิดประสิทธิภาพมากยิ่งขึ้น
    และผลกระทบจากการสูญเสียพลังงานดังกล่าว ซึ่งเป็นไปตาม พรบ.
    การส่งเสริมการอนุรักษ์พลังงาน พ.ศ. 2535
    โดยจัดให้มีการอบรมให้พนักงานทุกคนมีส่วนร่วมในการทำกิจกรรมดังกล่าว

-   การกำจัดสิ่งปฏิกูลหรือวัสดุที่ไม่ใช้แล้ว
    ทางบริษัทได้ดำเนินการขออนุญาตกรณีการนำสิ่งปฏิกูลหรือวัสดุเหลือใช้แล้วซึ่งมีลักษณะและคุณสมบัติเป็นไปตามประกาศกระทรวงอุตสาหกรรมฉบับที่
    1(พ.ศ. 2541)และฉบับที่ 6 (พ.ศ.2540)ออกนอกบริเวณโรงงานทุกครั้งก่อนนำไปกำจัด
    นอกจากนี้ทางบริษัทได้มีการนำระบบการจัดการด้านสิ่งแวดล้อมหรือ ISO 14001
    เข้ามาใช้โดยมุ่งเน้นให้องค์กรมีการควบคุมและพัฒนาปรับปรุงการปฏิบัติงานสอดคล้องกับกฎหมาย
    กฎระเบียบต่าง ๆ และรักษาสิ่งแวดล้อมอย่างต่อเนื่อง

สรุป ผลกระทบต่อสิ่งแวดล้อมได้ดำเนินการปฏิบัติจริงในระยะเวลา 3 ปี ที่ผ่าน
เป็นไปตามที่กฎหมายกำหนดอย่างเคร่งครัด

ข้อพิพาทหรือถูกฟ้องร้องเกี่ยวกับสิ่งแวดล้อม ไม่มี

4.  งานที่ยังไม่ได้ส่งมอบ ไม่มี